LV Eiropas Savienības Oficiālais Vēstnesis L 322/39

KOMISIJAS LĒMUMS

(2008. gada 28. novembris),

ar ko apstiprina tās gada un daudzgadu programmas un Kopienas finansiālo ieguldījumu atsevišķu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2009. gadam un turpmākajiem gadiem

(izziņots ar dokumenta numuru K(2008) 7415)

(2008/897/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 24. panta 5. punktu,

tā kā

(1) Lēmumā 90/424/EEK paredzētas tādu programmu Kopienas finansiālā ieguldījuma piešķiršanas procedūras, kas paredzētas dzīvnieku slimību un zoonožu izskaušanai, kontrolei un uzraudzībai.

(2) Turklāt Lēmuma 90/424/EEK 24. panta 1. punktā paredzēts, ka jāievieš Kopienas finansiālais pasākums, lai atmaksātu izdevumus, kas dalībvalstīm radušies, finansējot valsts programmas, kuras paredzētas, lai izskaustu, kontrolētu un uzraudzītu minētā lēmuma pielikumā norādītās dzīvnieku slimības un zoonozes.

(3) Padomes 2006. gada 19. decembra Lēmums 2006/965/EK, ar ko groza Lēmumu 90/424/EEK par izdevumiem veterinārijas jomā (2) aizstāja minētā lēmuma 24. pantu ar jaunu noteikumu. Lēmumā 2006/965/EK paredzēts, ka govju enzootiskās leikozes un Aujeski slimības apkarošanas programmas varētu turpināt finansēt līdz 2010. gada 31. decembrim kā pārejas pasākumus.

(4) Komisijas 2008. gada 25. aprīļa Lēmumā 2008/341/EK, ar ko nosaka, kādiem Kopienas kritērijiem atbilst valsts programmas par atsevišķu dzīvnieku slimību un zoonožu apkarošanu, kontroli un uzraudzību (3), paredzēts, ka dalībvalstu iesniegtajām programmām jāatbilst Lēmuma 2008/341/EK pielikumā noteiktajiem kritērijiem, lai šīs programmas varētu apstiprināt kā pasākumus saskaņā ar Lēmuma 90/424/EEK 24. panta 1. punktu.

(5) Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (4), paredzētas dalībvalstu īstenotas transmisīvo sūkļveida encefalopātiju (TSE) gada uzraudzības programmas attiecībā uz liellopiem, kazām un aitām.

(6) Padomes 2005. gada 20. decembra Direktīvā 2005/94/EK, ar ko paredz Kopienas pasākumus putnu gripas kontrolei (5), paredzētas arī dalībvalstu uzraudzības programmas, kas jāveic attiecībā uz mājputniem un savvaļas putniem, lai, tostarp pamatojoties uz regulāri atjauninātiem riska novērtējumiem, palīdzētu iegūt zināšanas par draudiem, ko rada savvaļas putni saistībā ar visiem putnu izcelsmes gripas vīrusiem. Jāapstiprina arī minētās gada uzraudzības programmas un to finansējums.

(7) Dažas dalībvalstis ir iesniegušas Komisijai gada programmas, kurām tās vēlas saņemt Kopienas finansiālu atbalstu un kas paredzētas dzīvnieku slimību izskaušanai, kontrolei un uzraudzībai, pārbaužu programmas zoonožu profilaksei un gada uzraudzības programmas, kas paredzētas, lai izskaustu un uzraudzītu dažas TSE.

(8) Saskaņā ar Komisijas Lēmumu 2007/782/EK (6) 2008. gadā tika apstiprinātas dažas dalībvalstu iesniegtās dzīvnieku slimību izskaušanas, kontroles un uzraudzības daudzgadu programmas. Izdevumu saistības minēto daudzgadu programmu ieviešanai pieņēma saskaņā ar 76. panta 3. punktu Padomes 2002. gada 25. jūnija Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7). Pirmās budžeta saistības attiecībā uz minētajām programmām veica pēc to apstiprināšanas. Visas turpmākās gada saistības Komisija nosaka, ņemot vērā iepriekšējā gada programmas izpildi, pamatojoties uz lēmumu piešķirt ieguldījumu, kas minēts Lēmuma 90/424/EEK 24. panta 5. punktā.

(9) Komisija ir novērtējusi dalībvalstu iesniegtās gada programmas, kā arī 2008. gadā apstiprināto daudzgadu programmu nākamo (otro) gadu gan no veterinārā, gan finansiālā viedokļa. Minētās programmas tika uzskatītas par atbilstošām attiecīgajiem Kopienas tiesību aktiem veterinārijas jomā un jo īpaši Lēmumā 2008/341/EK izklāstītajiem kritērijiem.

(10) Ņemot vērā gada un daudzgadu programmu nozīmīgumu Kopienas mērķu sasniegšanā dzīvnieku un sabiedrības veselības jomā, un tādēļ, ka visās dalībvalstīs ir jāpiemēro TSE un putnu gripas apkarošanas programmas, ir lietderīgi noteikt attiecīgo Kopienas finansiālā ieguldījuma likmi, lai līdz maksimālajai summai, kas paredzēta katrai programmai, kompensētu izmaksas, kuras attiecīgajām dalībvalstīm radušās par šajā lēmumā minētajiem pasākumiem.

(11) Padome 2006. gada 24. oktobra Direktīvā 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (8) paredzēts, ka dalībvalstīs, kurās konstatēta viena vai vairākas slimības, kas norādītas minētās direktīvas IV pielikuma II daļā, jāizstrādā minēto slimību izskaušanas programmas.

(12) Padomes 2006. gada 27. jūlija Regulas (EK) Nr. 1198/2006 par Eiropas Zivsaimniecības fondu (9) 17. pantā paredzēts, ka dalībvalstīm jāizstrādā darba programmas, lai īstenotu politiku un prioritātes, kuras jāfinansē no Eiropas Zivsaimniecības fonda līdzekļiem. Minētās regulas 32. pantā paredzēts, ka Kopiena var dot ieguldījumu akvakultūras slimību kontrolē un izkaušanā saskaņā ar Lēmuma 90/424/EEK nosacījumiem. Saskaņā ar Lēmumu 90/424/EEK dalībvalstis var piešķirt līdzekļus šajās darbības programmās to akvakultūras dzīvnieku slimību izskaušanai, kuras minētas Lēmuma 90/424/EEK pielikumā.

(13) Dažas dalībvalstis ir izstrādājušas tādu konkrētu ūdensdzīvnieku slimību izskaušanas daudzgadu programmas, kuri norādīti gan Direktīvas 2006/88/EK IV pielikuma II daļā, gan Lēmuma 90/424/EEK pielikumā. Komisija ir tehniski novērtējusi minētās programmas, tāpēc tās ir jāapstiprina.

(14) Labākas pārvaldības labad, Kopienas līdzekļu efektīvākai izmantošanai un pārredzamības uzlabošanai vajadzības gadījumā ir jānosaka arī vidējās izmaksas, kuras dalībvalstīm kompensē par katras programmas konkrētajām izmaksām (izņemot konkrētu ūdens dzīvnieku slimību izskaušanas daudzgadu programmas, kurām finansiālais ieguldījums tiks noteikts pēc to tehniskās apstiprināšanas), piemēram, par dalībvalstīs izmantotiem testiem un kompensācijām īpašniekiem, lai segtu zaudējumus, kas tiem rodas, nokaujot vai piespiedu kārtā nokaujot dzīvniekus.

(15) Saskaņā ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (10) dzīvnieku slimību izskaušanas un uzraudzības programmas tiek finansētas no Eiropas Lauksaimniecības garantiju fonda līdzekļiem. Finanšu kontrolei jāpiemēro minētās regulas 9., 36. un 37. pants.

(16) Kopienas finansiālais ieguldījums jāpiešķir ar noteikumu, ka plānotās darbības tiek veiktas efektīvi un ka kompetentās iestādes šajā lēmumā noteiktajā termiņā sniedz visu nepieciešamo informāciju.

(17) Efektīvas pārvaldības labad visi iesniegtie izdevumi Kopienas finansiālā ieguldījuma saņemšanai jāizsaka euro. Saskaņā ar Regulu (EK) Nr. 1290/2005 valūtas maiņas kurss izdevumiem, kas nav euro, ir pēdējais valūtas maiņas kurss, kuru Eiropas Centrālā banka ir noteikusi pirms tā mēneša pirmās dienas, kurā attiecīgā dalībvalsts ir iesniegusi pieteikumu.

(18) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

IR PIEŅĒMUSI ŠO LĒMUMU.

I NODAĻA

GADA PROGRAMMAS

1. pants

Govju bruceloze

1. Ar šo laikposmam no 2009. gada 1. janvāra līdz 31. decembrim apstiprina Īrijas, Spānijas, Itālijas, Maltas, Kipras, Portugāles un Apvienotās Karalistes iesniegtās govju brucelozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un iegādātos vakcīnu devas, un minētais ieguldījums nepārsniedz šādu summu:

a) EUR 1 100 000 Īrijai;

b) EUR 3 000 000 Spānijai;

c) EUR 5 000 000 Itālijai;

d) EUR 77 000 Kiprai;

e) EUR 20 000 Maltai;

f) EUR 1 400 000 Portugālei;

g) EUR 2 000 000 Apvienotajai Karalistei.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) rozbengāla testam EUR 0,2 par testu; b) SAT testam EUR 0,2 par testu; c) komplementa saistīšanas testam EUR 0,4 par testu; d) ELISA testam EUR 1 par testu; e) par nokautajiem dzīvniekiem EUR 375 par dzīvnieku.

2. pants

Govju tuberkuloze

1. Ar šo laikposmam no 2009. gada 1. janvāra līdz 31. decembrim apstiprina Īrijas, Spānijas, Itālijas, Polijas un Portugāles iesniegtās govju tuberkulozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu tuberkulīna un gamma-interferona testus, un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 2 000 000 Īrijai;

b) EUR 5 000 000 Spānijai;

c) EUR 2 700 000 Itālijai;

d) EUR 1 100 000 Polijai;

e) EUR 1 000 000 Portugālei.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) tuberkulīna testam EUR 1 par testu; b) gamma-interferona testam EUR 5 par testu; c) par nokautajiem dzīvniekiem EUR 375 par dzīvnieku.

3. pants

Aitu un kazu bruceloze

1. Ar šo laikposmam no 2009. gada 1. janvāra līdz 31. decembrim apstiprina Grieķijas, Spānijas, Itālijas, Kipras un Portugāles iesniegtās aitu un kazu brucelozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai iegādātos vakcīnas, veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 250 000 Grieķijai;

b) EUR 4 500 000 Spānijai;

c) EUR 4 000 000 Itālijai;

d) EUR 75 000 Kiprai;

e) EUR 1 100 000 Portugālei.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) rozbengāla testam EUR 0,2 par testu; b) komplementa saistīšanas testam EUR 0,4 par testu; c) par nokautajiem dzīvniekiem EUR 50 par dzīvnieku.

4. pants

Infekciozais katarālais drudzis endēmiskos vai lielas bīstamības apgabalos

1. Ar šo laikposmam no 2009. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Somijas un Zviedrijas iesniegtās infekciozā katarālā drudža izskaušanas un uzraudzības programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus viroloģiskas, seroloģiskas un entomoloģiskas uzraudzības nodrošināšanai un iegādātos slazdus un vakcīnas, un minētais ieguldījums nepārsniedz šādu summu:

a) EUR 1 200 000 Beļģijai;

b) EUR 5 000 Bulgārijai;

c) EUR 790 000 Čehijai;

d) EUR 840 000 Dānijai;

e) EUR 4 100 000 Vācijai;

f) EUR 10 000 Igaunijai;

g) EUR 1 000 000 Īrijai;

h) EUR 50 000 Grieķijai;

i) EUR 16 100 000 Spānijai;

j) EUR 19 100 000 Francijai;

k) EUR 9 000 000 Itālijai;

l) EUR 70 000 Latvijai;

m) EUR 50 000 Lietuvai;

n) EUR 220 000 Luksemburgai;

o) EUR 500 000 Ungārijai;

p) EUR 5 000 Maltai;

q) EUR 2 100 000 Nīderlandei;

r) EUR 1 500 000 Austrijai;

s) EUR 500 000 Polijai;

t) EUR 3 200 000 Portugālei;

u) EUR 250 000 Rumānijai;

v) EUR 250 000 Slovēnijai;

w) EUR 50 000 Somijai;

x) EUR 370 000 Zviedrijai.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) ELISA testam EUR 2,5 par testu;

b) PCR testam EUR 10 par testu;

c) vakcīnu iegādei EUR 0,3 par devu.

5. pants

Salmoneloze (zoonozi izraisošas salmonellas) Gallus gallus vaislas, dējējputnu un broileru saimēs

1. Ar šo laikposmam no 2009. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Igaunijas, Vācijas, Īrijas, Grieķijas, Spānijas, Francijas, Itālijas, Kipras, Latvijas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovākijas, Slovēnijas un Apvienotās Karalistes iesniegtās programmas konkrētu zoonozi izraisošu salmonellu kontrolei Gallus gallus vaislas, dējējputnu un broileru saimēs.

2. Kopienas finansiālais ieguldījums ir 50 % apmērā no izmaksām, kas radušās katrai no 1. punktā minētajām dalībvalstīm, lai veiktu bakterioloģiskus un serotipēšanas testus oficiālās paraugu ņemšanas sistēmā, īpašniekiem kompensētu piespiedu kārtā nokauto putnu un iznīcināto olu vērtību un iegādātos vakcīnu devas un veiktu laboratorijas testus, kas vajadzīgi, lai pārliecinātos par dezinfekcijas efektivitāti, un minētais ieguldījums nepārsniedz šādu summu:

a) EUR 850 000 Beļģijai;

b) EUR 30 000 Bulgārijai;

c) EUR 1 400 000 Čehijai;

d) EUR 75 000 Dānijai;

e) EUR 25 000 Igaunijai;

f) EUR 600 000 Vācijai;

g) EUR 40 000 Īrijai;

h) EUR 550 000 Grieķijai;

i) EUR 4 750 000 Spānijai;

j) EUR 3 250 000 Francijai;

k) EUR 1 100 000 Itālijai;

l) EUR 76 000 Kiprai;

m) EUR 270 000 Latvijai;

n) EUR 16 000 Luksemburgai;

o) EUR 1 450 000 Ungārijai;

p) EUR 110 000 Maltai;

q) EUR 1 700 000 Nīderlandei;

r) EUR 525 000 Austrijai;

s) EUR 1 550 000 Polijai;

t) EUR 500 000 Portugālei;

u) EUR 450 000 Rumānijai;

v) EUR 625 000 Slovākijai;

w) EUR 25 000 Slovēnijai;

x) EUR 20 000 Apvienotajai Karalistei.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) bakterioloģiskajam testam (kultūra) EUR 5,0 par testu; b) vienas vakcīnas devas iegādei EUR 0,05 par devu; c) attiecīgo Salmonella spp. izolātu serotipēšanai EUR 20 par testu; d) analīzei, kas vajadzīga, lai pārliecinātos par dezinfekcijas līdzekļu efektīvu izmantošanu EUR 5,0 par testu; e) Gallus gallus vaislas putnu piespiedu nokaušanai EUR 3,5 par putnu; f) Gallus gallus dējējputnu piespiedu nokaušanai EUR 1,5 par putnu.

6. pants

Klasiskais cūku mēris un Āfrikas cūku mēris

1. Kontroles un uzraudzības programmas

a) Ar šo laikposmam no 2009. gada 1. janvāra līdz 31. decembrim apstiprina Bulgārijas Vācijas, Francijas, Luksemburgas, Ungārijas, Rumānijas, Slovēnijas un Slovākijas iesniegtās programmas attiecībā uz klasisko cūku mēri.

b) Ar šo laikposmam no 2009. gada 1. janvāra līdz 31. decembrim apstiprina Itālijas iesniegto programmu attiecībā uz Āfrikas cūku mēri.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu viroloģiskus un seroloģiskus testus mājas cūkām un savvaļas cūkām, un saskaņā ar Bulgārijas, Vācijas, Francijas, Rumānijas un Slovākijas iesniegtajām programmām – arī 50 % no izmaksām, kas radušās par to vakcīnu un ēsmu iegādi un izplatīšanu, ko izmanto savvaļas cūku vakcinēšanai, kā arī Rumānijai par mājas cūku vakcināciju, un minētais ieguldījums nepārsniedz šādu summu:

a) EUR 200 000 Bulgārijai;

b) EUR 800 000 Vācijai;

c) EUR 550 000 Francijai;

d) EUR 100 000 Itālijai;

e) EUR 350 000 Ungārijai;

f) EUR 5 000 Luksemburgai;

g) EUR 2 500 000 Rumānijai;

h) EUR 30 000 Slovēnijai;

i) EUR 550 000 Slovākijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, ELISA testam nepārsniedz vidēji EUR 2,5 par testu.

7. pants

Cūku vezikulārā slimība

1. Ar šo laikposmam no 2009. gada 1. janvāra līdz 31. decembrim apstiprina Itālijas iesniegto cūku vezikulārās slimības izskaušanas programmu.

2. Kopienas finansiālais ieguldījums ir 50 % no izmaksām par laboratorijas testiem un nepārsniedz EUR 500 000.

8. pants

Putnu gripa mājputnu un savvaļas putnu vidū

1. Ar šo laikposmam no 2009. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās programmas, lai apsekotu putnu gripu mājputnu un savvaļas putnu vidū.

2. Kopienas finansiālais ieguldījums ir 50 % no izmaksām, kas radušās katrai dalībvalstij, lai veiktu laboratorijas testus, un vienreizējs maksājums, kas paredzēts paraugu ņemšanai no savvaļas putniem, un minētais ieguldījums nepārsniedz šādu summu:

a) EUR 90 000 Beļģijai;

b) EUR 70 000 Bulgārijai;

c) EUR 60 000 Čehijai;

d) EUR 200 000 Dānijai;

e) EUR 500 000 Vācijai;

f) EUR 7 000 Igaunijai;

g) EUR 60 000 Īrijai;

h) EUR 70 000 Grieķijai;

i) EUR 350 000 Spānijai;

j) EUR 200 000 Francijai;

k) EUR 550 000 Itālijai;

l) EUR 15 000 Kiprai;

m) EUR 30 000 Latvijai;

n) EUR 40 000 Lietuvai;

o) EUR 10 000 Luksemburgai;

p) EUR 180 000 Ungārijai;

q) EUR 7 000 Maltai;

r) EUR 500 000 Nīderlandei;

s) EUR 50 000 Austrijai;

t) EUR 80 000 Polijai;

u) EUR 200 000 Portugālei;

v) EUR 400 000 Rumānijai;

w) EUR 55 000 Slovēnijai;

x) EUR 50 000 Slovākijai;

y) EUR 35 000 Somijai;

z) EUR 280 000 Zviedrijai;

za) EUR 380 000 Apvienotajai Karalistei.

3. Izmaksu maksimālā summa, ko dalībvalstīm atmaksā par testiem, kas veikti atbilstīgi programmai, nepārsniedz vidēji šādu summu:

a) ELISA testam: EUR 1 par testu; b) agara gēla imūndifūzijas testam: EUR 1,2 par testu; c) HI testam H5/H7 pārbaudei: EUR 12 par testu; d) vīrusa izdalīšanas testam: EUR 30 par testu; e) PCR testam: EUR 15 par testu; f) paraugu ņemšana no savvaļas putniem EUR 20 par paraugu.

9. pants

Transmisīvā sūkļveida encefalopātija (TSE), govju sūkļveida encefalopātija (BSE) un skrēpi slimība

1. Ar šo laikposmam no 2009. gada 1. janvāra līdz 31. decembrim apstiprina Beļģijas, Bulgārijas, Čehijas, Dānijas, Vācijas, Igaunijas, Īrijas, Grieķijas, Spānijas, Francijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Polijas, Portugāles, Rumānijas, Slovēnijas, Slovākijas, Somijas, Zviedrijas un Apvienotās Karalistes iesniegtās transmisīvo sūkļveida encefalopātiju (TSE) uzraudzības programmas un govju sūkļveida encefalopātijas (BSE) un skrēpi slimības izskaušanas programmas.

2. Kopienas finansiālais ieguldījums ir 100 % no izmaksām, kas radušās katrai no 1. punktā minētajām dalībvalstīm, lai veiktu ātrus testus un primāros molekulāros diferencējošos testus, un 50 % no izmaksām, kas radušās katrai dalībvalstij, lai atbilstoši tās BSE un skrēpi slimības izskaušanas programmām īpašniekiem kompensētu piespiedu kārtā nokauto un iznīcināto dzīvnieku vērtību, un 50 % apmērā no izmaksām par genotipēšanas paraugu analīzēm, un minētais ieguldījums nepārsniedz šādu summu:

a) EUR 1 850 000 Beļģijai;

b) EUR 750 000 Bulgārijai;

c) EUR 920 000 Čehijai;

d) EUR 1 850 000 Dānijai;

e) EUR 8 900 000 Vācijai;

f) EUR 220 000 Igaunijai;

g) EUR 5 400 000 Īrijai;

h) EUR 2 000 000 Grieķijai;

i) EUR 7 400 000 Spānijai;

j) EUR 12 600 000 Francijai;

k) EUR 4 100 000 Itālijai;

l) EUR 1 800 000 Kiprai;

m) EUR 230 000 Latvijai;

n) EUR 530 000 Lietuvai;

o) EUR 105 000 Luksemburgai;

p) EUR 990 000 Ungārijai;

q) EUR 24 000 Maltai;

r) EUR 2 900 000 Nīderlandei;

s) EUR 1 150 000 Austrijai;

t) EUR 3 340 000 Polijai;

u) EUR 1 300 000 Portugālei;

v) EUR 1 300 000 Rumānijai;

w) EUR 250 000 Slovēnijai;

x) EUR 860 000 Slovākijai;

y) EUR 750 000 Somijai;

z) EUR 900 000 Zviedrijai;

za) EUR 5 900 000 Apvienotajai Karalistei.

3. Kopienas finansiālais ieguldījums 1. punktā minētajās programmās ir par veiktajiem testiem un par piespiedu kārtā nokautajiem un iznīcinātajiem dzīvniekiem, un maksimālā summa nepārsniedz vidēji šādu summu:

a) EUR 5 par testu tādiem liellopu testiem, kas minēti Regulas (EK) Nr. 999/2001 III pielikumā;

b) EUR 30 par testu tādiem aitu un kazu testiem, kas minēti Regulas (EK) Nr. 999/2001 III pielikumā;

c) EUR 50 par testu tādiem briežu dzimtas dzīvnieku testiem, kas minēti Regulas (EK) Nr. 999/2001 III pielikumā;

d) EUR 175 par testu attiecībā uz primārajiem molekulārajiem diferencējošajiem testiem, kurus veic saskaņā ar Regulas (EK) Nr. 999/2001 X pielikuma C nodaļas 3.2. punkta c) apakšpunkta i) daļu;

e) EUR 10 par genotipēšanas testu;

f) EUR 500 par liellopu;

g) EUR 70 par piespiedu kārtā nokautu aitu un kazu.

10. pants

Trakumsērga

1. Ar šo laikposmam no 2009. gada 1. janvāra līdz 31. decembrim apstiprina Bulgārijas, Lietuvas, Ungārijas, Austrijas, Polijas, Rumānijas un Slovākijas iesniegtās trakumsērgas izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus, iegādātos un izplatītu vakcīnas un ēsmas saskaņā ar programmām, un minētais ieguldījums nepārsniedz šādu summu:

a) EUR 790 000 Bulgārijai;

b) EUR 1 100 000 Lietuvai;

c) EUR 780 000 Ungārijai;

d) EUR 270 000 Austrijai;

e) EUR 4 450 000 Polijai;

f) EUR 500 000 Rumānijai;

g) EUR 470 000 Slovākijai.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) ELISA testam EUR 8 par testu; b) testam, ar ko nosaka tetraciklīnu kaulos EUR 8 par testu.

11. pants

Govju enzootiskā leikoze

1. Ar šo laikposmam no 2009. gada 1. janvāra līdz 31. decembrim apstiprina Igaunijas, Lietuvas, Maltas un Polijas iesniegtās govju enzootiskās leikozes izskaušanas programmas.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu EUR:

a) EUR 15 000 Igaunijai;

b) EUR 20 000 Lietuvai;

c) EUR 500 000 Maltai;

d) EUR 800 000 Polijai.

3. Izmaksu maksimālais apjoms, ko atmaksā dalībvalstīm par 1. punktā minēto programmu, vidēji nepārsniedz:

a) ELISA testam EUR 0,5 par testu; b) par agara gēla imūndifūzijas testu EUR 0,5 par testu; c) par nokautajiem dzīvniekiem EUR 375 par dzīvnieku.

12. pants

Aujeski slimība

1. Ar šo laikposmam no 2009. gada 1. janvāra līdz 31. decembrim apstiprina Spānijas, Ungārijas un Polijas iesniegtās Aujeski slimības izskaušanas programmas.

2. Kopienas finansiālais ieguldījums 1. punktā minētajās programmās ir 50 % no izmaksām, kas radušās attiecīgajai dalībvalstij par laboratorijas testu veikšanu, un minētais ieguldījums nepārsniedz šādu summu:

a) EUR 800 000 Spānijai;

b) EUR 80 000 Ungārijai;

c) EUR 2 500 000 Polijai.

3. Izmaksu maksimālā summa, ko dalībvalstīm atmaksā par 1. punktā minētajām programmām, ELISA testam nepārsniedz vidēji EUR 1 par testu.

II NODAĻA

DAUDZGADU PROGRAMMAS

13. pants

Trakumsērga

1. Ar šo laikposmam no 2009. gada 1. janvāra līdz 31. decembrim apstiprina Čehijas, Vācijas, Igaunijas, Latvijas, Slovēnijas un Somijas iesniegto trakumsērgas izskaušanas daudzgadu programmu otro gadu.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus, iegādātos un izplatītu vakcīnas un ēsmas saskaņā ar programmām, un minētais ieguldījums nepārsniedz šādu summu:

a) EUR 600 000 Čehijai;

b) EUR 325 000 Vācijai;

c) EUR 1 000 000 Igaunijai;

d) EUR 1 100 000 Latvijai;

e) EUR 370 000 Slovēnijai;

f) EUR 100 000 Somijai.

3. Izmaksu maksimālais apjoms, ko atmaksā attiecīgajai dalībvalstij par 1. punktā minētajām programmām, vidēji nepārsniedz:

a) ELISA testam EUR 8 par testu; b) testam, ar ko nosaka tetraciklīnu kaulos EUR 8 par testu.

4. Par saistību summām turpmākajiem gadiem lemj, ņemot vērā programmas izpildi 2009. gadā. Turpmāk sniegtas orientējošas summas (euro).

Dalībvalsts 2010 2011 2012 Čehija Vācija Latvija 1 250 000 Somija 100 000 Igaunija 1 250 000 1 250 000 Slovēnija 350 000 350 000 350 000

14. pants

Aujeski slimība

1. Ar šo laikposmam no 2009. gada 1. janvāra līdz 31. decembrim apstiprina Beļģijas iesniegto Aujeski slimības izskaušanas daudzgadu programmas otro gadu.

2. Kopienas finansiālais ieguldījums ir 50 % no izmaksām, kas Beļģijai radušās par laboratorijas testu veikšanu, un nepārsniedz EUR 175 000.

3. Izmaksu maksimālā summa, ko Beļģijai atmaksā par 1. punktā minēto programmu, ELISA testam nepārsniedz vidēji EUR 1 par testu.

15. pants

Govju enzootiskā leikoze

1. Ar šo laikposmam no 2009. gada 1. janvāra līdz 31. decembrim apstiprina Itālijas, Latvijas un Portugāles iesniegto govju enzootiskās leikozes izskaušanas daudzgadu programmu otro gadu.

2. Kopienas finansiālais ieguldījums ir 50 % no izmaksām, kas radušās katrai no 1. punktā minētajām dalībvalstīm, lai veiktu laboratorijas testus un īpašniekiem kompensētu to nokauto dzīvnieku vērtību, uz kuriem attiecas minētās programmas, un minētais ieguldījums nepārsniedz šādu summu:

a) EUR 800 000 Itālijai;

b) EUR 55 000 Latvijai;

c) EUR 350 000 Portugālei.

3. Izmaksu maksimālais apjoms, ko atmaksā dalībvalstīm par 1. punktā minētajām programmām, vidēji nepārsniedz:

a) ELISA testam EUR 0,5 par testu; b) par agara gēla imūndifūzijas testu EUR 0,5 par testu; c) par nokautajiem dzīvniekiem EUR 375 par dzīvnieku.

4. Par saistību summām 2010. gadam lemj, ņemot vērā programmas izpildi 2009. gadā. Turpmāk sniegtas orientējošas summas (euro).

a) EUR 800 000 Itālijai;

b) EUR 55 000 Latvijai;

c) EUR 350 000 Portugālei.

16. pants

Akvakultūras dzīvnieku slimības

Ar šo laikposmam no 2009. gada 1. janvāra līdz 2013. gada 31. decembrim apstiprina vīrusu hemorāģiskās septicēmijas (VHS) daudzgadu izskaušanas programmu, ko iesniegusi Dānija, un koiju herpes vīrusa (KHV) izskaušanas programmu, ko iesniegusi Vācija.

III NODAĻA

VISPĀRĪGIE UN NOBEIGUMA NOTEIKUMI

17. pants

Kompensāciju īpašniekiem piespiedu kārtā nokauto vai nokauto dzīvnieku un iznīcināto produktu vērtībā piešķir 90 dienu laikā pēc dzīvnieka nokaušanas vai piespiedu nokaušanas vai produktu iznīcināšanas, vai pēc pilnībā aizpildīta īpašnieka pieteikuma iesniegšanas.

Pēc 90 dienām veiktiem kompensācijas maksājumiem piemēro Regulas (EK) Nr. 883/2006 (11) 9. panta 1., 2. un 3. punktu.

18. pants

1. Dalībvalstu iesniegtos izdevumus Kopienas finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.

2. Ja dalībvalsts izdevumi ir valūtā, kas nav euro, attiecīgā dalībvalsts tos konvertē euro, piemērojot pēdējo valūtas maiņas kursu, ko Eiropas Centrālā banka ir noteikusi pirms pirmās tā mēneša dienas, kurā dalībvalsts ir iesniegusi pieteikumu.

19. pants

1. Kopienas finansiālo ieguldījumu 1.–16. pantā minētajām programmām piešķir, ja attiecīgās dalībvalstis

a) īsteno programmas saskaņā ar attiecīgajiem Kopienas tiesību aktu noteikumiem, tostarp konkurences noteikumiem un noteikumiem par publisku līgumu slēgšanas tiesību piešķiršanu;

b) nodrošina, ka vēlākais līdz 2009. gada 1. janvārim stājas spēkā normatīvie un administratīvie akti, kas vajadzīgi 1.–16. pantā minēto programmu īstenošanai;

c) vēlākais līdz 2009. gada 31. jūlijam Komisijai iesniedz tehniskos un finanšu starpziņojumus par 1.–16. pantā minētajām programmām saskaņā ar Lēmuma 90/424/EEK 24. panta 7. punkta a) apakšpunktu;

d) attiecībā uz 8. pantā minētajām programmām sniedz ziņojumu Komisijai par izmeklēšanā iegūtajiem pozitīvajiem un negatīvajiem rezultātiem, kas noteikti mājputnu un savvaļas putnu uzraudzības laikā; šie rezultāti, izmantojot Komisijas tiešsaistes sistēmu, jāiesniedz reizi trijos mēnešos četru nedēļu laikā pēc tā mēneša beigām, kas aplūkots ziņojumā;

e) attiecībā uz 1.–16. pantā minētajām programmām vēlākais līdz 2010. gada 30. aprīlim iesniedz Komisijai nobeiguma ziņojumu par programmas tehnisko izpildi saskaņā ar Lēmuma 90/424/EEK 24. panta 7. punkta b) apakšpunktu, pievienojot pamatotus pierādījumus par dalībvalstu izmaksām un rezultātiem, kas gūti laikposmā no 2009. gada 1. janvāra līdz 31. decembrim;

f) attiecībā uz 1.–16. pantā minētajām programmām efektīvi īsteno programmu;

g) attiecībā uz 1.–16. pantā minētajām programmām neiesniedz papildu pieprasījumus par citiem Kopienas ieguldījumiem šajos pasākumos un iepriekš nav iesniegušas šādus pieprasījumus.

2. Ja dalībvalsts neievēro 1. punkta prasības, Komisija samazina Kopienas finansiālo ieguldījumu, ņemot vērā gan saistību neizpildes veidu, gan nopietnību un Kopienai radītos finanšu zaudējumus.

20. pants

Šo lēmumu piemēro no 2009. gada 1. janvāra.

21. pants

Šis lēmums ir adresēts dalībvalstīm.

Briselē, 2008. gada 28. novembrī Komisijas vārdā — Komisijas locekle Androulla VASSILIOU

(1) OV L 224, 18.8.1990., 19. lpp.

(2) OV L 397, 30.12.2006., 22. lpp.

(3) OV L 115, 29.4.2008., 44. lpp.

(4) OV L 147, 31.5.2001., 1. lpp.

(5) OV L 10, 14.1.2006., 16. lpp.

(6) OV L 314, 1.12.2007., 29. lpp.

(7) OV L 248, 16.9.2002., 1. lpp.

(8) OV L 328, 24.11.2006., 14. lpp.

(9) OV L 223, 15.8.2006., 1. lpp.

(10) OV L 209, 11.8.2005., 1. lpp.

(11) OV L 171, 23.6.2006., 1. lpp.